**УРОЦИ ПО ИЗОБРАЗИТЕЛНО ИЗКУСТВО**

**ЗА УЧЕНИЦИТЕ ОТ 5, 6 И 7 КЛАС**

**27.04.2020 г. – 30.04.2020 г.**

**5 КЛАС**

***Тема:***

**Илюстрация към приказка или към стихотворение на Елисавета Багряна**

***Задача*:**

* Да се разгледат подобни илюстрации от книги, учебника по литература или от интернет;
* Да се избере и прочете приказка или стихотворение;
* Да се нарисува на формат А4 илюстрация свързана с конкретна част от приказката или конкретен стих от стихотворението.

*Изисквания:*

1. Да се погледне на листа А4 като на страница от книга и да се помести някъде в него малък текст /едно изречение, свързано с илюстрацията/.
2. Цялат останала част от листа се използва за рисунката, която трябва да представлява в изображение написаното в текста.

*Например*: Пепеляшка разбра, че наближава полунощ и изплашена хукна към каляската. /Може да се нарисува как тя тича навън от двореца/

*Време за изпълнение – 27.04. – 30.04.2020 г.*

**6 КЛАС**

***Тема:***

**Илюстрация /към приказка или разказ/**

***Задача*:**

* Да се разгледат подобни илюстрации от книги, учебника по литература или от интернет;
* Да се прочете съответната избрана приказка или разказ;
* Да се нарисува на формат А4 илюстрация свързана с конкретната част от приказката или разказа.

*Изисквания*:

1. Да се погледне на листа А4 като на страница от книга и да се помести някъде в него малък текст /едно изречение, свързано с илюстрацията/.
2. Цялата останала част от листа се запълва с рисунки и оцветяване, свързани с конкретния текст от приказката /разказа/

*Време за изпълнение – 27.04. – 30.04.2020 г.*

**7 КЛАС**

***Тема:***

**Оформление на корица на книга /роман или сборник от разкази, приказки/**

***Задача:***

* Да се разгледат красиво оформени корици на книги /заглавие с художествен шрифт, илюстрация/;
* Да се избере изучавана или прочетена книга;
* Да се използва лист А4, който да се сгъне - с два ръба по средата, за да се оформи корица с лицева част, задна част и гръб /поле дебело колкото е дебела книгата/;
* Да се избере и надпише с подходящ художествен шрифт заглавието и автора;
* Да се нарисува илюстрация на лицевата страна /може и на задната/ на корицата;
* Да се оцвети корицата извън илюстрацията /фон/.

*Изисквания*:

1. Заглавието и името на автора да не се допират до ръба на корицата /да се оставят празни, симетрични полета. Може да се използват чертожни инструменти.
2. Илюстрацията да е свързана със съдържанието на книгата.

*Време за изпълнение – 27.04. – 30.04.2020 г.*